

REPUBLIKA HRVATSKA

ŠIBENSKO-KNINSKA ŽUPANIJA

OPĆINA KISTANJE

**OPĆINSKO VIJEĆE**

KLASA: 240-02/25-01/\_\_

URBROJ:2182-16-01-25-1

Kistanje, \_\_.prosinca 2025. godine

Na temelju članka 17., stavka 1. alineja 1. Zakona o sustavu civilne zaštite („Narodne novine“, broj 82/15., 118/18., 31/20., 20/21., 114/22.), članka 48. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 66/21.), i 34. Statuta Općine Kistanje ("Službeni vjesnik Šibensko-kninske županije“, broj 3/21. i "Službeni glasnik Općine Kistanje", broj 02/25.) Općinsko vijeće Općine Kistanje na prijedlog Načelnika na \_\_\_. sjednici održanoj dana \_\_ .prosinca 2025.godine, donosi:

**ANALIZU STANJA SUSTAVA CIVILNE ZAŠTITE NA PODRUČJU OPĆINE KISTANJE 2025. GODINU**

# **UVOD**

Sukladno članku 48. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 66/21.), godišnjim analizama stanja sustava civilne zaštite prati se napredak implementacije ciljeva iz Smjernica, utvrđuje novo stanje, redefiniraju prioriteti, ocjenjuje doprinos nositelja i sudionika u provođenju mjera i aktivnosti iz plana razvoja sustava civilne zaštite, analizira financiranje sustava civilne zaštite i realizacija svih drugih aktivnosti od značaja za provođenje revizije planova razvoja sustava civilne zaštite.

Godišnju analizu stanja sustava civilne zaštite prema članku 17. stavku 1. Zakona o sustavu civilne zaštite („Narodne novine“, broj 82/15., 118/18., 31/20., 20/21., 114/22.), u nastavku Zakon, donosi Općinsko vijeće na prijedlog Načelnika.

# **DOKUMENTI IZ PODRUČJA CIVILNE ZAŠTITE TE NAPREDAK IMPLEMENTACIJE CILJEVA IZ SMJERNICA ZA ORGANIZACIJU I RAZVOJ SUSTAVA CIVILNE ZAŠTITE NA PODRUČJU OPĆINE KISTANJE ZA RAZDOBLJE 2024. – 2027. GODINE**

**Cilj postavljen Smjernicama:**

Razvoj organizacije sustava civilne zaštite i operativnih kapaciteta za reagiranje u velikim nesrećama

* **Ispunjenje cilja (trenutno stanje):**

Pravilnikom o vođenju evidencija pripadnika operativnih snaga sustava civilne zaštite („Narodne novine“, broj 75/16.) propisuje se vođenje evidencije osobnih podataka za operativne snage civilne zaštite.

Općina Kistanje ustrojila je navedene evidencije.

U nastavku je opisano trenutno stanje operativnih snaga civilne zaštite koje djeluju na području Općine.

1. **Stožer civilne zaštite Općine Kistanje**

Općinski načelnik Općine Kistanje donio je dana 16.lipnja 2025.g. Odluku o osnivanju i imenovanju Stožera civilne zaštite Općine Kistanje te imenovanju načelnika, zamjenika načelnika i 10 članova stožera (KLASA: 240-03/25-01/03 URBROJ: 2182-16-02-25-1).

Administrativno – tehničke poslove za potrebe Stožera civilne zaštite Općine Kistanje obavlja Jedinstveni upravni odjel Općine Kistanje.

Načelnik Općine Kistanje za osnovani Stožer donio je Poslovnik o radu Stožera CZ Općine kojim se definira način rada Stožera. Načelnik je donio shemu pozivanja Stožera CZ Općine Kistanje.

**Tablica 1.** Članovi Stožera civilne zaštite Općine Kistanje

| **R.B.** | **Član stožera**  **(ime i prezime)** | **Dužnost u Stožeru** | **Dužnost**  **(u općini, pravnoj osobi/udruzi)** |
| --- | --- | --- | --- |
|  | Paško Ivanović | Načelnik Stožera | Zamjenik načelnika Općine Kistanje |
|  | Radovan Ognjenović | Zamjenik načelnika Stožera | Zapovjednik DVD „Sveti Juraj“ |
|  | Ivona Slavica | Član | Samostalni nadzornik za prevenciju i pripravnost , Služba CZ Šibenik |
|  | Kristijan Gutić | Član | načelnik Policijske postaje Knin |
|  | Mario Bilać | Član | zamjenik pročelnika Jedinstvenog upravnog odjela Općine Kistanje |
|  | Momčilo Grčić | Član | direktor Komunalnog poduzeća „Kistanje“ d.o.o. iz Kistanja |
|  | Borislav Šarić | Član | komunalni redar |
|  | Aurelio Coen,dr.med. | Član | Ordinacija opće medicine u ambulanti Kistanje |
|  | Branka Ivanović | Član | direktorica Ruralnog poduzetničkog Inkubatora Krka Kistanje |
|  | Anđelka Balić | Član | Gradsko društvo Crvenog križa Knin |
|  | Soniboj Jelić | Član | Hrvatska gorska služba spašavanja, Stanica Šibenik |
|  | Jelena Lalić | Član | Predsjednica Općinskog vijeća Općine Kistanje |

Osposobljavanje članova Stožera civilne zaštite Općine Kistanje je provedeno gotovo za sve članove , preostala su tri (3) člana Stožera, čije je osposobljavanje u planu do kraja 2026.g. U suradnji sa Područnom službom civilne zaštite Šibenik potrebno je obaviti osposobljavanje članova Stožera civilne zaštite.

U 2025. godini Stožer civilne zaštite Općine Kistanje sazvao je sjednicu dva (2) puta.

Na području Općine planirana je provedba vježba civilne zaštite kroz travanj 2025. godine, te ista nije provedena.

Sukladno članku 22. Zakona, Stožer civilne zaštite RH donosi odluke i upute koje provode stožeri civilne zaštite jedinica lokalne i područne (regionalne) samouprave.

1. **Vatrogasne snage**

Vatrogastvo Općine je po stručnosti, opremljenosti, osposobljenosti i spremnosti, najkvalitetnija postojeća operativna i organizirana snaga civilne zaštite i njen glavni nositelj na ovom području.

Na području Općine Kistanje djeluje dobrovoljno vatrogasno društvo sv. Juraj Kistanje (DVD Sveti Juraj), koje broji 4 operativna vatrogasca te 2 sezonska. DVD raspolaže sa 4 vozila: 1 autocisterna, 1 vozilo gospodarskog tipa Mercedes Unimog U 900, 1 vatrogasno vozilo IVECO i 1 terensko vozilo FORD.

U 2025. DVD je imao ukupno 53 intervencija (36 intervencija gašenja požara otvorenog i zatvorenog tipa,15 intervencija tehničkog tipa – uklanjanje zapreka, automobilskih nesreća, zbrinjavanje životinja, intervencija izvida te intervencija dostave vode, 2 požar objekta i 0 potrage za nestalom osobom).

U 2025. godini Općina je donijela Izvješće o stanju zaštite od požara na području Općine Kistanje za 2024. godinu. Na području Općine su održavani protupožarni putovi sukladno financijskim mogućnostima i Planu održavanja.

1. **Gradsko društvo Crveni križ Knin**

Gradsko društvo Crvenog križa (GDCK) Knin svojim aktivnostima djeluje na području Općine Kistanje. U GDCK Knin su zaposlena 3 djelatnika.

Djelatnosti koje provodi GDCK Knin su: služba traženja nestalih osoba; organiziranje i rad sa mladeži; osvještavanje stanovništva od opasnošću od mina; prevencija ovisnosti; osvještavanje stanovništva o zaštiti zdravlja; organiziranje dobrovoljnog darivanja krvi; prihvat i raspodjela humanitarne pomoći; međunarodna suradnja; organiziranje prve pomoći; organiziranje tečaja prve pomoći za vozače; organiziranje tečaja zaštite na radu; obilježavanje zajedničkih akcija svih Crvenih križeva; priprema i odgovor u slučaju prirodnih katastrofa.

Općina Kistanje svake godine iz proračuna izdvaja financijska sredstva za financiranje GDCK.

1. **Hrvatska gorska služba spašavanja (HGSS) – Stanica Šibenik**

Na području Općine Kistanje djeluje HGSS – Stanica Šibenik, koja predstavlja interventnu javnu službu, koja je specijalizirana za spašavanje s nepristupačnih terena, pri teškim vremenskim prilikama.

Općina Kistanje s HGSS-Stanicom Šibenik ima sporazum o sufinanciranju djelatnosti HGSS-a. Služba je jedinstvenog organizacijskog karaktera što znači da se u svakom trenutku može mobilizirati svaka Stanica HGSS-a sa svim raspoloživim resursima.

HGSS-Stanica Šibenik broji 37 aktivnih članova. Od vozila posjeduju: 5 terenskih vozila, kombi vozilo, prikolicu za transport potražnih pasa, gumeni čamac sa pripadajućim vanbrodskim motorom, plastični čamac s pripadajućim vanbrodskim motorom. Uz navedena vozila posjeduju razne količine pojaseva, karabinera, kaciga i druge opreme.

1. **Postrojba civilne zaštite opće namjene te povjerenici i zamjenici povjerenika civilne zaštite Općine Kistanje**

Općina Kistanje je donijela Odluku o imenovanju povjerenika i zamjenika povjerenika civilne zaštite na području Općine Kistanje u skladu s Procjenom rizika od velikih nesreća Općine Kistanje (2024.).

Općina je donijela Odluku o osnivanju postrojbe civilne zaštite opće namjene na području Općine Kistanje u skladu s Procjenom rizika od velikih nesreća Općine Kistanje (2024.). Postrojba bi se trebala sastojati od 30 članova.

Načelnik Općine Kistanje je dana 27. listopada 2022. godine objavio Javni poziv za popunjavanje postrojbe civilne zaštite opće namjene Općine Kistanje.

Popunjavanje i revidiranje postrojbi CZ te povjerenika CZ, planira se provoditi u narednom razdoblju pozivanjem dragovoljaca, volontera kao i pripadnika specijaliziranih udruga u sustavu civilne zaštite.

Tablica 2. Prikaz planirane popune civilne zaštite na području Općine Kistanje

|  |  |  |  |
| --- | --- | --- | --- |
| **Ukupno** | **Stožer civilne zaštite** | **Povjerenici i zamjenici** | **Postrojba CZ opće namjene** |
| 64 | 12 | 22 | 30 |

1. **Koordinatori na lokaciji**

Koordinatora na lokaciji, sukladno specifičnostima izvanrednog događaja, određuje načelnik Stožera civilne zaštite Općine Kistanje iz redova operativnih snaga sustava civilne zaštite. Odlukom (KLASA:240-02/22-01/1, URBROJ:2182-16-02/1-22-1 od 31.ožujka 2022.g) su određeni koordinatori za najočekivanije rizike u skladu s Procjenom rizika od velikih nesreća i to koordinatori za: potres, požar otvorenog tipa, ekstremne temperature te epidemije i pandemije.

1. **Pravne osobe u sustavu civilne zaštite**

Općina Kistanje je donijela Odluku o određivanju pravnih osoba od interesa za sustav civilne zaštite u skladu s Procjenom rizika od velikih nesreća (2024.). Odlukom o određivanju pravnih osoba od interesa za civilnu zaštitu se definiraju pravne osobe koje bi sudjelovale u provođenju pojedinih mjera civilne zaštite i spašavanja, a s ciljem priprema i sudjelovanja u otklanjanju posljedica katastrofa i velikih nesreća. Navedene pravne osobe kojima civilna zaštita i spašavanje nije redovna djelatnost, izrađuju svoje operativne planove u kojima se utvrđuju mjere, postupci i način realizacije operativnih zadaća.

Pravne osobe, koje će se na području Općine Kistanje angažirati u slučaju velike nesreće i katastrofe za izvršavanje zadaća (mjera i aktivnosti) u sustavu civilne zaštite su:

1. Komunalni poduzeće „ Kistanje“ d.o.o.,

2. Ruralni poduzetnički centar – inkubator „Krka“ Kistanje.

Pravnim osobama od interesa za sustav civilne zaštite Općine Kistanje su dostavljeni: Izvodi iz Plana djelovanja civilne zaštite Općine Kistanje, Procjena rizika od velikih nesreća Općine Kistanje te Odluka o određivanju pravnih osoba od interesa za sustav civilne zaštite Općine Kistanje.

1. **Udruge od značaja za sustav civilne zaštite**

Udruga koja ima zadaće u sustavu civilne zaštite, ima obvezu uključivanja u sustav civilne zaštite kroz redovnu djelatnost, posebno u slučajevima angažiranja prema Procjeni i Planu civilne zaštite Općine Kistanje. Na području Općine Kistanje udruga Dobrovoljno vatrogasno društvo „Sv. Juraj“ Kistanje je od značaja za sustav civilne zaštite.

**Cilj postavljen Smjernicama:**

Odgovorno upravljanje rizicima od strane svih sektorskih sudionika s lokalne razine sustava civilne zaštite.

* **Ispunjenje cilja (trenutno stanje):**

Načelnik je obavio stručno osposobljavanje u području civilne zaštite.

U članku 17. stavku 4. Zakon određuje da Načelnik koordinira djelovanje operativnih snaga sustava civilne zaštite osnovanih za područje Općine u velikim nesrećama i katastrofama uz stručnu potporu Stožera civilne zaštite Općine.

Suradnja Općine na polju civilne zaštite sa susjednim jedinicama lokalne samouprave je zadovoljavajuća.

**Cilj postavljen Smjernicama:**

Uspostava organiziranog i učinkovitog sustava civilne zaštite izradom dokumenata iz područja civilne zaštite prema zakonskim propisima (usvajanje općih akata, planovi djelovanja, vanjski i operativni planovi civilne zaštite i dr.) te provođenjem aktivnosti sustava civilne zaštite

* **Ispunjenje cilja (trenutno stanje):**

Temeljem Zakona i podzakonskih propisa sustava civilne zaštite, Općina ima važeće akte navedene u sljedećoj tablici.

Tablica 2. Pregled planskih dokumenata i aktivnosti sustava civilne zaštite

| **Planski dokumenti i aktivnosti** | | **Nositelj** | **Rok izvršenja** | **Izvršeno do donošenja ovog dokumenta** | **Napomena** |
| --- | --- | --- | --- | --- | --- |
| Zatražiti Izvješće o radu i Plan rada DVD-a | | Načelnik |  | DA | / |
| Plan djelovanja u području prirodnih nepogoda za 2026. godinu | | Općinsko vijeće | Jednom godišnje do 30.11. | DA | / |
| Godišnji plan razvoja sustava civilne zaštite za 2025. godinu s financijskim učincima za trogodišnje razdoblje | | Općinsko vijeće na prijedlog Načelnika | Jednom godišnje | DA | / |
| Smjernice za organizaciju i razvoj sustava civilne zaštite za period od 2024. – 2027. godine | | Općinsko vijeće na prijedlog Načelnika | Jednom u 3 godine | DA | / |
| Procjena rizika od velikih nesreća za Općine Kistanje (veljača 2024. godina) | | Općinsko vijeće na prijedlog Načelnika | U roku određenom Zakonom | DA | Izrada min. jednom u 3 godine |
| Plan djelovanja civilne zaštite za Općine Kistanje (2024.) | | Načelnik | 6 mjeseci od donošenja Procjene rizika od velikih nesreća | DA | Ažuriranje kontinuirano jednom godišnje, a po potrebi i češće |
| Odluka o određivanju pravnih osoba od interesa za sustav civilne zaštite | | Općinsko vijeće na prijedlog Načelnika | Po donošenju Procjene rizika od velikih nesreća | DA | Potpisati ugovore |
| Stožer civilne zaštite Općine Kistanje | Imenovanje | Načelnik | Nakon svakih lokalnih izbora najkasnije u roku od 30 dana | DA | / |
| Osposobljavanje | Načelnik | Članovi Stožera u roku od godine dana od imenovanja | DA | 3 člana preostala za osposobljavanje do kraja 2026. godine |
| Poslovnik o radu Stožera civilne zaštite | Načelnik | Po donošenju temeljnih akata | DA | / |
| Plan aktiviranja i pozivanja Stožera civilne zaštite | Načelnik | Po donošenju temeljnih akata | DA | / |
| Redovito godišnje sazivanje sjednica Stožera civilne zaštite |  |  | DA | / |
| Postrojba civilne zaštite opće namjene Općine Kistanje | Odluka o osnivanju postrojbe civilne zaštite opće namjene | Općinsko vijeće na prijedlog Načelnika | Po donošenju Procjene rizika od velikih nesreća | DA | / |
| Rješenje o rasporedu u postrojbu civilne zaštite opće namjene | Načelnik | Po donošenju Odluke o osnivanju postrojbe CZ opće namjene | NE | / |
| Osposobljavanje pripadnika postrojbe | Načelnik | Po donošenju Rješenja o rasporedu u postrojbu CZ opće namjene | NE | Ovlaštena ustanova |
| Provedba smotre | Načelnik | Po donošenju Odluke o osnivanju postrojbe CZ opće namjene | NE | / |
| Osiguranje od posljedica nesretnog slučaja te zdravstveni pregled | Načelnik | Po donošenju Odluke o osnivanju postrojbe CZ opće namjene | NE | / |
| Povjerenici civilne zaštite te njihovi zamjenici | Imenovanje povjerenika | Načelnik | Po donošenju Procjene rizika od velikih nesreća | DA | U skladu s Procjenom rizika od velikih nesreća 2024. |
| Osposobljavanje | Načelnik | Kontinuirano | NE | Ovlaštena ustanova |
| Koordinatori na lokaciji | | Načelnik Stožera civilne zaštite Općine | Po donošenju Procjene rizika od velikih nesreća | DA | sukladno specifičnostima izvanrednog događaja imenuje se iz redova operativnih snaga sustava CZ |
| Osposobiti Načelnika za obavljanje poslova civilne zaštite | |  | U roku od 6 mjeseci od stupanja na dužnost | DA | / |
| Plan vježbi civilne zaštite za 2026. godinu | | Načelnik | Jednom godišnje | DA | / |
| Izvješće o stanju zaštite od požara za 2025. godinu | | Općinsko vijeće | Jednom godišnje | DA | / |
| Program aktivnosti u provedbi posebnih mjera zaštite od požara za područje Općine za 2025. godinu | | Općinsko vijeće na prijedlog Stožera civilne zaštite Općine i Načelnika | Na godišnjoj bazi | DA | / |
| Poduzimati preventivno – planske aktivnosti za reagiranje u slučaju izvanrednih događaja uzrokovanim nepovoljnim vremenskim uvjetima u zimskom razdoblju | |  | Kontinuirano | DA | / |
| Plan motriteljsko-dojavne službe za 2025. godinu | | Načelnik | Jednom godišnje | DA | / |
| Plan korištenja teške građevinske mehanizacije za žurnu izradu protupožarnih prosjeka i probijanja protupožarnih putova za 2025. godinu | | Načelnik | Jednom godišnje u slučaju izmjena | DA | / |
| Plan unaprjeđenja zaštite od požara za 2025. godinu | | Načelnik | Jednom godišnje | DA | / |
| Plan aktivnog uključenja svih subjekata zaštite od požara za 2025. godinu | | Načelnik | Jednom godišnje | DA | / |
| Odluka o imenovanju teklića | | Načelnik | Po donošenju Procjene rizika od velikih nesreća | DA | / |
| Godišnji plan nabave (u plan uključiti materijalna sredstva i opremu civilne zaštite) | | Načelnik | Jednom godišnje | DA |  |
| Odluke iz svog samoupravnog djelokruga radi osiguranja materijalnih, financijskih i drugih uvjeta za financiranje i opremanje operativnih snaga sustava civilne zaštite | | Načelnik | Kontinuirano | DA |  |
| Vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite | | Načelnik | Kontinuirano | DA | Sukladno Pravilniku o vođenju evidencija pripadnika operativnih snaga sustava CZ(NN 75/16); |
| Sufinancirati programe i projekte za razvoj civilne zaštite | | Općinsko vijeće | Kontinuirano | DA | / |
| Osiguranje uvjeta za premještanje, sklanjanje, evakuaciju i zbrinjavanje te izvršavanje zadaća u provedbi drugih mjera civilne zaštite | | Načelnik | Kontinuirano | DA | / |
| Informiranje stanovništva s ciljem edukacije o pravilnom postupanju u slučaju katastrofa i velikih nesreća | |  | Kontinuirano | DA | / |

**Cilj postavljen Smjernicama:**

Financiranje sustava civilne zaštite u cilju racionalnog, funkcionalnog i učinkovitog djelovanja sustava civilne zaštite

* **Ispunjenje cilja (trenutno stanje):**

Financijska sredstva izdvojena iz Proračuna Općine za unaprjeđenje sustava civilne zaštite u 2025. godini su:

**Tablica 4.** Pregled planiranih i ostvarenih financijskih sredstava za 2025. godinu

|  |  |  |
| --- | --- | --- |
| **Pozicija** | **Planirano**  **2025. g.**  **(eura)** | **Ostvareno**  **2025. g.**  **(eura)** |
| Civilna zaštita | 6.636,14 | 3.000,00 |
| DVD Sveti Juraj Kistanje | 80.000,00 | 104.500,00 |
| HGSS – Stanica Šibenik | 2.000,00 | 2.000,00 |
| GDCK Knin | 500,00 | 1.098,00 |
| **UKUPNO:** | **89.136,14** | **110.598,00** |

U cilju provedbe mjera civilne zaštite, posebno evakuacije i zbrinjavanja građana, u proteklom razdoblju sukladno financijskim mogućnostima Općina je osigurala sredstva civilne zaštite za potrebe Općine. Nabavka opreme, sredstava, odora civilne zaštite te vježbe i izobrazba postrojbi i pripadnika civilne zaštite, realizirat će se na prijedlog Stožera civilne zaštite Općine temeljem predloženog financijskog plana za naredno razdoblje.

# **DOPRINOS NOSITELJA I SUDIONIKA U PROVOĐENJU MJERA I AKTIVNOSTI IZ PLANA RAZVOJA SUSTAVA CIVILNE ZAŠTITETEREDEFINIRANJE PRIORITETA**

Potrebno je konstantno raditi na doprinosu nositelja i sudionika sustava civilne zaštite u provođenju mjera i aktivnosti U skladu sa Smjernicama za organizaciju i razvoj sustava civilne zaštite za period od 2024. – 2027. godine i Analizom stanja sustava civilne zaštite na području Općine Kistanje u 2025. godini, utvrđuje se Godišnji plan aktivnosti za 2026. godinu. U njemu će biti prikazane planirane aktivnosti sustava civilne zaštite prema redefiniranim prioritetima za narednu godinu u skladu sa zakonskim obavezama i trenutnim stanjem civilne zaštite na području Općine u 2025. godini. Poseban naglasak je na popunjavanju i osposobljavanju postrojbe civilne zaštite opće namjene te povjerenika i zamjenika povjerenika civilne zaštite kao i redovitom donošenju ostale dokumentacije iz područja civilne zaštite te provođenju vježbi civilne zaštite i redovitom sazivanju sjednice Stožera civilne zaštite.

Ova Analiza stanja sustava civilne zaštite u Općini Kistanje objavit će se u ''Službenom glasniku Općine Kistanje“.

OPĆINSKO VIJEĆE OPĆINE KISTANJE

P r e d s j e d n i k

Jelena Lalić

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_