Na temelju članka 4. Zakona o kulturnim vijećima i financiranju javnih potreba u kulturi („Narodne novine“, broj 83/22) i članka 34.Statuta Općine Kistanje („Službeni vjesnik Šibensko-kninske županije “,broj 3/21 „Službeni glasnik Općine Kistanje” broj 2/25), Općinsko vijeće Općine Kistanje na 06.sjednici, od . prosinca 2025.godine, donosi

**PROGRAM**

**javnih potreba u oblasti kulture u Općini Kistanje za 2026. godinu**

**Članak 1.**

Ovim Programom javnih potreba u kulturi Općine Kistanje za 2026. godinu (u daljnjem tekstu: Program) utvrđuju se javne potrebe u kulturi koje obuhvaćaju djelatnosti, programe i projekte, aktivnosti i manifestacije u kulturi od interesa za Općinu Kistanje i to u slijedećim djelatnostima i područjima:

* Kulturna djelatnost,
* kulturno -umjetničko stvaralaštvo (dramska i plesna umjetnost, glazbena i glazbeno-scenska umjetnost, književnost, kulturno-umjetnički amaterizam itd.)
* djelatnost zaštite, očuvanja i održivog upravljanja kulturnom baštinom
* transverzalna područja (međunarodna kulturna suradnja, međunarodna kulturna suradnja i mobilnost, dostupnost, pristup i sudjelovanje u kulturi, poduzetništvo u kulturnim i kreativnim industrijama itd.

**Članak 2.**

Javne potrebe u kulturi su i sredstva koja se odnose na osiguravanje prostornih i drugih resursa fizičkim i pravnim osobama u području kulture te sredstva za izgradnju, rekonstrukciju, adaptaciju, opremanje i dodjelu tih prostora.

**Članak 3.**

SVRHA I CILJ PROGRAMA: Svrha programa u kulturi je promicanje kulturnog razvoja na području općine Kistanje provedbom programa, akcija i manifestacija od interesa za Općinu Kistanje, te zadovoljenje kulturnih potreba stanovnika Općine Kistanje.

**Članak 4.**

STRUČNE OSOBE ZA PROVOĐENJE PROGRAMA:

U provedbi ovog programa uključit će se:

-ovlaštene osobe /voditelji udruga – provoditelja aktivnosti u kulturi

-druge stručne osobe iz djelatnosti kulture, angažirane prema potrebi.

**Članak 5**.

SREDSTVA ZA REALIZACIJU PROGRAMA:

Za provođenje ovog programa u proračunu Općine Kistanje osigurano je ukupno **55.000,00 eura** , raspodijeliti će se kako slijedi:

P 23 A1002301

|  |  |
| --- | --- |
| **Program kulture** | **Plan 2026.** |
| **Tekuće donacije** |  |
| Tekuće donacije u novcu - udruge | *13.500,00* |
| Tekuće donacije u novcu – vjerske zajednice | *10.000,00* |
| **Materijalni rashodi-kulturno-zabavni programi-priredbe, koncerti, večeri ,predstave i sl.** |  |
| Ostali nespomenuti rashodi | *6.500,00* |
| **Rashodi za nabavu proizvedene dugotrajne imovine** |  |
| Oprema za ostale namjene - Bina, razglas I ostalo | *25.000,00* |
| **UKUPNO AKTIVNOST:** | *55.000,00* |

**Članak 6.**

Sredstva za ostvarivanje ovog programa osiguravaju se u Proračunu Općine Kistanje.

Sredstva za financiranje javnih potreba u kulturi dodjeljuju se na temelju provedenog javnog poziva koji se objavljuje na službenim mrežnim stranicama najkasnije do 1. listopada za sljedeću proračunsku godinu. Posebni javni pozivi mogu se raspisivati i tijekom godine, ovisno o prioritetima kulturne politike i sredstvima u proračunu.

**Članak 7.**

Javni poziv može se objaviti za provedbu jednokratnih, jednogodišnjih i višegodišnjih programa i projekata.

Javni poziv otvoren je za prijavu programa i projekata najmanje 30 dana od dana javnog objavljivanja.

**Članak 8.**

Iznimno ,financijska sredstva mogu se dodijeliti izravno, bez objave javnog poziva, kada zbog žurnosti djelovanja nije moguće provesti postupak dodjele sredstava putem javnog poziva, a žurnost je uzrokovana događajem koji se nije mogao predvidjeti u programu rada prijavitelja programa i projekta.

**Članak 9.**

Ovaj program stupa na snagu osmi dan od dana objave u «Službenom glasniku Općine Kistanje», a primjenjuje se od 01. siječnja 2026.godine.

KLASA: 612-01/25-01/

URBROJ: 2182-16-01-25-1

Kistanje, .prosinca 2025.g.

OPĆINSKO VIJEĆE OPĆINE KISTANJE

PREDSJEDNIK

Jelena Lalić