Na temelju članka 75. Zakona o sportu („Narodne novine“, broj NN 141/22), članka 34. Statuta Općine Kistanje („Službeni vjesnik Šibensko-kninske županije“, broj 3/21, „Službeni glasnik Općine Kistanje” broj 2/25), Općinsko vijeće Općine Kistanje na . sjednici od . prosinca 2025.g. donosi

**PROGRAM**

**javnih potreba u sportu Općine Kistanje u 2026. godini**

**Članak 1.**

Programom javnih potreba u sportu Općine Kistanje za 2026. godinu (u daljnjem tekstu: Program) utvrđuju se aktivnosti, poslovi i djelatnosti u sportu od značenja za Općinu Kistanje.

Sukladno članku 75.stavku 5. Zakona o sportu predlagatelj programa javnih potreba u sportu je Općina Kistanje jer na području lokalne samouprave nije osnovana sportska zajednica niti sportski savez.

Svrha Programa je da se putem programskog cilja sustavno usmjerava razvoj sporta u Općini Kistanje.

**Članak 2.**

Javne potrebe u sportu za koje se sredstva osiguravaju u Proračunu Općine Kistanje su Zakonom o sportu utvrđeni programi, aktivnosti, poslovi i djelatnosti i to:

-poticanje razvoja i promicanje sporta,

-provođenje sportskih aktivnosti djece, mladeži i studenata

-djelovanje sportskih udruga u Općini Kistanje

-sportska priprema, domaća i međunarodna natjecanja te opća i posebna zdravstvena zaštita sportaša,

-zapošljavanje stručnih osoba za obavljanje stručnih poslova u sportu,

– sportsko rekreativne aktivnosti građana

– sportske aktivnosti djece s teškoćama u razvoju te parasportaša i gluhih sportaša

– planiranje, izgradnja, održavanje i korištenje sportskih građevina značajnih za jedinicu lokalne i područne (regionalne) samouprave.

**Članak 3.**

Ciljevi Programa koji će se financirati sredstvima Proračuna Općine Kistanje za 2026. godinu su:

-ulaganje u razvoj mladih sportaša radi stvaranja široke osnove, kao uvjeta daljnjega napretka,

-poticanje uključivanja u sport što većeg broja građana, osobito djece i mladeži,

-obnova i uređenje sportskih objekata te dodatna ulaganja u postojeće aktivne sportske objekte/građevine .

**Članak 4.**

Za ostvarenje postavljenih programskih ciljeva bitna je:

1. potpora sportskoj mladeži – perspektivnim sportašima,

2. potpora kvalitetnim sportskim klubovima i pojedincima,

3. promidžba sporta u cjelini, što doprinosi uključivanju što većeg broja građana u sportske aktivnosti.

**Članak 5.**

Za financiranje programa i/ili projekata udruga koje djeluju u području sporta raspisuje i provodi natječaj te sklapa ugovor s krajnjim korisnicima – udrugama u sportu . Sredstva za izvođenje radova na sanaciji, obnovi, rekonstrukciji ili uređenju sportskog objekta doznačuju se temeljem sklopljenog ugovora ili narudžbenice s izvođačem.

**Članak 6.**

Općina Kistanje kao davatelj sredstava prati i nadzire izvršenje programa financiranja javnih potreba u sportu i prati korištenje i utrošak sredstava za te programe.

**Članak 7**.

Za provedbu ovog Programa u Proračunu Općine Kistanje osigurana su sredstva u iznosu od  **112.000,00 eura**, za slijedeće pojedinačne namjene:

Program: 24 A1002401

|  |  |
| --- | --- |
| **Osnovna djelatnost sportskih udruga** | ***Plan za 2026.g.*** |
| **Rashodi za usluge** |  |
| Usluge tekućeg i investicijskog održavanja objekata za odmor, rekreaciju i sport (nogometno igralište Kistanje). | 5.000,00 |
| Ostale usluge za prijevoz | *2.000,00* |
| **Donacije i ostali rashodi** |  |
| Tekuće donacije u novcu sportskim udrugama i društvima | *15.000,00* |
| **Rashodi za nabavu nefinancijske imovine** |  |
| Uređenje igrališta (Ivoševci, Biovičino selo) | *90.000,00* |
|  |  |
| **UKUPNO AKTIVNOST:** | ***112.000,00 eura*** |

**Članak 8.**

Ovaj program stupa na snagu osmi dan od dana objave u „Službenom glasniku Općine Kistanje“, a primjenjuje se od 01. siječnja 2026.godine.

KLASA: 620-01/25-01/

URBROJ: 2182-16-01-25-1

Kistanje, 2025.g.

OPĆINSKO VIJEĆE OPĆINE KISTANJE

Predsjednik Općinskog vijeća

Jelena Lalić