Na temelju članka 18. stavka 1. i 2. Zakona o Hrvatskoj gorskoj službi spašavanja («Narodne novine» broj 79/06 i 110/15) i članka 34.Statuta Općine Kistanje („Službeni vjesnik Šibensko-kninske županije„ 3/21, „Službeni glasnik Općine Kistanje” broj 2/25 ) Općinsko vijeće Općine Kistanje, na 06.sjednici održanoj dana .prosinca 2025. godine, donijelo je

**P R O G R A M**

**javnih potreba za obavljanje djelatnosti Hrvatske gorske službe spašavanja – Stanice Šibenik**

**za 2026. godinu**

**Članak 1.**

Programom javnih potreba za obavljanje djelatnosti Hrvatske gorske službe spašavanja – Stanice Šibenik za 2026 godinu, a na temelju zajednički utvrđenog interesa Općine Kistanje i Hrvatske gorske službe spašavanja - Stanice Šibenik kao temeljne operativne snage sustava civilne zaštite, u Proračunu Općine Kistanje za 2026. godinu osiguravaju se sredstva u iznosu od 2.000,00 eura u Programu:05, Aktivnosti :A100501-Tekuće donacije-HGSS Stanica Šibenik

**Članak 2.**

Sredstva iz članka 1. ovog Programa namijenjena su za financiranje redovite djelatnosti Hrvatske gorske službe spašavanja u skladu s člankom 5. Zakona o Hrvatskoj gorskoj službi spašavanja, a sve prema planu utroška sredstava Hrvatske gorske službe spašavanja – Stanice Šibenik, odnosno aktivnosti predviđene njihovim Programom.

**Članak 3.**

Sredstva iz članka 1. ovog Programa uplatit će se u jednokratnom iznosu u korist HGSS-Stanice Šibenik, a utrošit će se prema procjenama i potrebama HGSS-a -Stanice Šibenik.

**Članak 4.**

Sredstva iz članka 1. i 3. ovog Programa uplaćuju se na žiro račun Hrvatske gorske službe spašavanja – Stanice Šibenik.

**Članak 5.**

Hrvatska gorska služba spašavanja – Stanica Šibenik dužna je Općini Kistanje podnijeti godišnje izvješće o izvršenju programa i projekata te utrošku sredstava u roku 60 dana od isteka poslovne godine.

**Članak 6.**

Ovaj Program stupa na snagu osmi dan od dana objave u „Službenom glasniku Općine Kistanje “, a primjenjuje se od 01.siječnja 2026. godine.

KLASA: 240-02/25-01/

URBROJ: 2182-16-01-25-1

Kistanje, . prosinca 2025.g.

OPĆINSKO VIJEĆE OPĆINE KISTANJE

Predsjednik

Jelena Lalić